CELEX: 32011R1354
Language: sk
Date: 2011-12-20 00:00:00
Title: Vykonávacie nariadenie Komisie (EÚ) č. 1354/2011 z  20. decembra 2011 , ktorým sa otvárajú ročné colné kvóty Únie na ovce, kozy, ovčie mäso a kozie mäso

21.12.2011   
            
            
               SK
            
            
               Úradný vestník Európskej únie
            
            
               L 338/36
            
         VYKONÁVACIE NARIADENIE KOMISIE (EÚ) č. 1354/2011
   z 20. decembra 2011,
   ktorým sa otvárajú ročné colné kvóty Únie na ovce, kozy, ovčie mäso a kozie mäso
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (1), a najmä na jeho článok 144 ods. 1 a článok 148 v spojení s jeho článkom 4,
   keďže:
   
               (1)
            
            
               Od roku 2012 by sa mali otvoriť colné kvóty Únie na ovce, kozy, ovčie a kozie mäso. Clá a množstvá by sa mali stanoviť v súlade s príslušnými medzinárodnými dohodami, ktoré sú v roku 2012 v účinnosti. Následkom rokovaní, ktoré viedli k Dohode vo forme výmeny listov medzi Európskou úniou a Novým Zélandom v zmysle článku XXIV ods. 6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny úľav v zoznamoch záväzkov Bulharskej republiky a Rumunska v rámci ich pristúpenia k Európskej únii (2), sa Únia zaviazala zvýšiť ročný objem Nového Zélandu o 400 ton a zaviesť do svojho harmonogramu ročnú dovoznú kvótu erga omnes na mäso z oviec a kôz s jatočnou hmotnosťou 200 ton.
            
         
               (2)
            
            
               Nariadením Rady (ES) č. 312/2003 z 18. februára 2003, ktorým sa v Spoločenstve vykonávajú colné ustanovenia Dohody o pridružení medzi Európskym spoločenstvom a jeho štátmi na jednej strane a Čílskou republikou na strane druhej (3), sa ustanovilo, že od 1. februára 2003 sa otvorí dodatočná dvojstranná colná kvóta vo výške 2 000 ton a 10 % dodatočné ročné zvýšenie pôvodného množstva pre výrobky s číselným znakom KN 0204. K colnej kvóte GATT/WTO pre Čile sa preto pridáva 200 ton a obidve kvóty by sa mali naďalej spravovať rovnakým spôsobom.
            
         
               (3)
            
            
               Nariadením Komisie (EÚ) č. 1245/2010 z 21. decembra 2010, ktorým sa otvárajú colné kvóty Únie na ovce, kozy, ovčie a kozie mäso na rok 2011 (4), sa na rok 2011 otvorili colné kvóty v súlade s príslušnými medzinárodnými dohodami, ktoré sú v účinnosti počas roka 2011. Uvedené colné kvóty by sa mali zachovať a každoročne otvárať, pričom by sa mali zohľadniť vyššie uvedené ustanovenia dohôd s Novým Zélandom a Čile. Nariadenie (EÚ) č. 1245/2010 sa koncom roka 2011 takisto stáva zastarané, a preto by sa malo zrušiť. Toto nariadenie by takisto malo byť uplatniteľné viac ako jeden rok a malo by zodpovedať cieľu zjednodušovania tým, že sa bude predchádzať prijímaniu nariadenia každý rok.
            
         
               (4)
            
            
               Dovoz podľa tohto nariadenia by sa mal riadiť na základe kalendárneho roka.
            
         
               (5)
            
            
               Na zabezpečenie riadneho fungovania colných kvót Únie je potrebné stanoviť ekvivalent hmotnosti jatočného tela.
            
         
               (6)
            
            
               Colné kvóty na výrobky z ovčieho a kozieho mäsa by sa odchylne od nariadenia Komisie (ES) č. 1439/95 z 26. júna 1995, ktorým sa ustanovujú podrobné predpisy uplatňovania nariadenia Rady (EHS) č. 3013/89 o dovoze a vývoze výrobkov v sektore ovčieho a kozieho mäsa (5), mali spravovať v súlade s článkom 144 ods. 2 písm. a) nariadenia (ES) č. 1234/2007. Malo by sa to robiť v súlade s článkami 308a, 308b a 308c ods. 1 nariadenia Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex spoločenstva (6).
            
         
               (7)
            
            
               Colné kvóty podľa tohto nariadenia by sa mali spočiatku pokladať za nekritické v zmysle článku 308c nariadenia (EHS) č. 2454/93, ak sa spravujú na základe systému „kto príde prvý, ten je prvý na rade“. Colné orgány by preto mali byť oprávnené zrušiť požiadavku na zloženie zábezpeky za tovar, ktorý sa pôvodne dovážal v rámci uvedených colných kvót v súlade s článkom 308c ods. 1 a článkom 248 ods. 4 nariadenia (EHS) č. 2454/93.
            
         
               (8)
            
            
               Malo by sa objasniť, aký druh dôkazu, ktorým sa potvrdzuje pôvod výrobkov, majú hospodárske subjekty predložiť, aby mohli využívať colné kvóty podľa systému „kto príde prvý, ten je prvý na rade“.
            
         
               (9)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
            
         PRIJALA TOTO NARIADENIE:
   Článok 1
   Týmto nariadením sa od 1. januára 2012 otvárajú ročné dovozné colné kvóty Únie na ovce, kozy, ovčie mäso a kozie mäso.
   Článok 2
   Clá, ktoré sa uplatňujú na výrobky v rámci colných kvót uvedených v článku 1, číselné znaky KN, krajiny pôvodu, ročný objem a poradové čísla sú uvedené v prílohe.
   Článok 3
   1.   Množstvá na dovoz výrobkov v rámci colných kvót uvedených v článku 1 vyjadrené v ekvivalente hmotnosti jatočného tela sa ustanovujú v prílohe.
   2.   Na výpočet množstiev „ekvivalentu hmotnosti jatočného tela“ uvedených v odseku 1 sa čistá hmotnosť výrobkov z ovčieho a kozieho mäsa násobí týmito koeficientmi:
   
               a)
            
            
               v prípade živých zvierat: 0,47;
            
         
               b)
            
            
               v prípade vykostenej jahňaciny a vykosteného mäsa z kozliat: 1,67;
            
         
               c)
            
            
               v prípade vykosteného baranieho mäsa, vykosteného ovčieho mäsa a vykosteného iného kozieho mäsa ako z kozliat a zmesi ktorýchkoľvek z nich: 1,81;
            
         
               d)
            
            
               v prípade výrobkov s kosťou: 1,00.
            
         „Kozľa“ je koza do jedného roka.
   Článok 4
   Odchylne od hlavy II častí A a B nariadenia (ES) č. 1439/95 sa colné kvóty stanovené v prílohe k tomuto nariadeniu spravujú na základe systému „kto príde prvý, ten je prvý na rade“ v súlade s článkami 308a, 308b a 308c ods. 1 nariadenia (EHS) č. 2454/93. Nevyžadujú sa žiadne dovozné povolenia.
   Článok 5
   1.   Na účely využívania colných kvót stanovených v prílohe sa colným orgánom Únie predkladá platný dôkaz o pôvode, ktorý vydali príslušné orgány tretej krajiny, spolu s colným vyhlásením na prepustenie príslušného tovaru do voľného obehu.
   Pôvod výrobkov, na ktoré sa vzťahujú iné colné kvóty ako tie, ktoré vyplývajú z preferenčných colných dohôd, sa určuje v súlade s ustanoveniami, ktoré sú v Únii v účinnosti.
   2.   Dôkaz o pôvode uvedený v odseku 1 je takýto:
   
               a)
            
            
               v prípade colnej kvóty, ktorá je súčasťou preferenčnej colnej dohody, je to dôkaz o pôvode ustanovený v uvedenej dohode;
            
         
               b)
            
            
               v prípade iných colných kvót je to dôkaz stanovený v súlade s článkom 47 nariadenia (EHS) č. 2454/93 a okrem údajov ustanovených v uvedenom článku tieto údaje:
               
                           —
                        
                        
                           číselný znak KN (aspoň štyri prvé číslice),
                        
                     
                           —
                        
                        
                           poradové číslo alebo poradové čísla príslušnej colnej kvóty,
                        
                     
                           —
                        
                        
                           celková čistá hmotnosť podľa kategórie koeficientu, ako sa ustanovuje v článku 3 ods. 2 tohto nariadenia;
                        
                     
         
               c)
            
            
               v prípade krajiny, ktorej colné kvóty patria pod písmená a) a b) a sú zlúčené, je to dôkaz uvedený v písmene a).
            
         Ak sa dôkaz o pôvode uvedený v písmene b) predkladá ako podporný doklad len pri jednom vyhlásení o prepustení do voľného obehu, môže obsahovať viacero poradových čísel. Vo všetkých ostatných prípadoch obsahuje len jedno poradové číslo.
   Článok 6
   Nariadenie (EÚ) č. 1245/2010 sa zrušuje.
   Článok 7
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   Uplatňuje sa od 1. januára 2012.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. decembra 2011
      
         
            Za Komisiu v mene predsedu
         
         Dacian CIOLOȘ
         
            člen Komisie
         
      
   
   
      (1)  Ú. v. EÚ L 299, 16.11.2007, s. 1.
   
      (2)  Ú. v. EÚ L 317, 30.11.2011, s. 2.
   
      (3)  Ú. v. EÚ L 46, 20.2.2003, s. 1.
   
      (4)  Ú. v. EÚ L 338, 22.12.2010, s. 37.
   
      (5)  Ú. v. ES L 143, 27.6.1995, s. 7.
   
      (6)  Ú. v. ES L 253, 11.10.1993, s. 1.
   
      PRÍLOHA
      
         OVČIE A KOZIE MÄSO [v tonách (t) ekvivalentu hmotnosti jatočného tela] COLNÉ KVÓTY ÚNIE OD ROKU 2012
      
      
                  Číselné znaky KN
               
               
                  Clo ad valorem
                  
                  %
               
               
                  Osobitné clo
                  EUR/100 kg
               
               
                  Poradové číslo na základe systému „kto príde prvý, ten je prvý na rade“
               
               
                  Pôvod
               
               
                  Ročný objem v tonách ekvivalentu hmotnosti jatočného tela
               
            
                  živé zvieratá
                  (koeficient = 0,47)
               
               
                  vykostené jahňacie mäso (1)
                  
                  (koeficient = 1,67)
               
               
                  vykostené baranie/ovčie mäso (2)
                  
                  (koeficient = 1,81)
               
               
                  mäso s kosťami a jatočné telá
                  (koeficient = 1,00)
               
            
                  0204
               
               
                  nula
               
               
                  nula
               
               
                  —
               
               
                  09.2101
               
               
                  09.2102
               
               
                  09.2011
               
               
                  Argentína
               
               
                  23 000
               
            
                  —
               
               
                  09.2105
               
               
                  09.2106
               
               
                  09.2012
               
               
                  Austrália
               
               
                  19 186
               
            
                  —
               
               
                  09.2109
               
               
                  09.2110
               
               
                  09.2013
               
               
                  Nový Zéland
               
               
                  228 254
               
            
                  —
               
               
                  09.2111
               
               
                  09.2112
               
               
                  09.2014
               
               
                  Uruguaj
               
               
                  5 800
               
            
                  —
               
               
                  09.2115
               
               
                  09.2116
               
               
                  09.1922
               
               
                  Čile (3)
                  
               
               
                  6 800
               
            
                  —
               
               
                  09.2121
               
               
                  09.2122
               
               
                  09.0781
               
               
                  Nórsko
               
               
                  300
               
            
                  —
               
               
                  09.2125
               
               
                  09.2126
               
               
                  09.0693
               
               
                  Grónsko
               
               
                  100
               
            
                  —
               
               
                  09.2129
               
               
                  09.2130
               
               
                  09.0690
               
               
                  Faerské ostrovy
               
               
                  20
               
            
                  —
               
               
                  09.2131
               
               
                  09.2132
               
               
                  09.0227
               
               
                  Turecko
               
               
                  200
               
            
                  —
               
               
                  09.2171
               
               
                  09.2175
               
               
                  09.2015
               
               
                  Iné (4)
                  
               
               
                  200
               
            
                  —
               
               
                  09.2178
               
               
                  09.2179
               
               
                  09.2016
               
               
                  
                     Erga omnes
                      (5)
                  
               
               
                  200
               
            
                  0204, 0210 99 21, 0210 99 29, 0210 99 60
               
               
                  nula
               
               
                  nula
               
               
                  —
               
               
                  09.2119
               
               
                  09.2120
               
               
                  09.0790
               
               
                  Island
               
               
                  1 850
               
            
                  0104 10 30
                  0104 10 80
                  0104 20 90
               
               
                  10 %
               
               
                  nula
               
               
                  09.2181
               
               
                  —
               
               
                  —
               
               
                  09.2019
               
               
                  
                     Erga omnes
                      (5)
                  
               
               
                  92
               
            
         (1)  A mäso z kozliat.
      
         (2)  A iné kozie mäso ako z kozliat.
      
         (3)  Colná kvóta pre Čile sa zvyšuje o 200 t per annum.
      
         (4)  „Iné“ odkazuje na všetkých členov WTO okrem Argentíny, Austrálie, Nového Zélandu, Uruguaja, Čile, Grónska a Islandu.
      
         (5)  „Erga omnes“ sa vzťahuje na všetky pôvody vrátane krajín uvedených v tejto tabuľke.